Suzana Nikolić
<s>Suzana Nikolić (Županja, 22. lipnja 1965.), hrvatska je kazališna, televizijska i filmska glumica.</s>

<s>Životopis</s>

<s>Karijera 
Osnovnu školu i nižu muzičku školu (klavir i flauta) završila u Županji.</s><s>Maturirala je 1984. u Obrazovnom centru za jezike u Zagrebu.</s><s>Diplomirala 1989. godine na Studiju glume Akademije dramske umjetnosti u Zagrebu.</s><s>U kazalištu, na televiziji, radiju i na filmu profesionalno nastupa od 1986.</s><s>U stalnom radnom odnosu, kao član glumačkog ansambla Zagrebačkog kazališta mladih, od 1992. – 2001. godine.</s><s>Kao glumica, osim u matičnom kazalištu, nastupala u Hrvatskom narodnom kazalištu, Dramskom kazalištu Gavella, Teatru &TD, Glumačkoj družini Histrioni te na Dubrovačkim ljetnim igrama.</s>

<s>Na Akademiji dramske umjetnosti, Odsjek glume, Katedra za scenski govor, od 1991. godine radi kao nastavnik vanjski suradnik - asistent prof. Tonka Lonze.</s><s>1998/99. je provela šest mjeseci na stručnom usavršavanju na sveučilištu u New Yorku, Tisch School of the Arts, kao Fulbrightov stipendist.</s>

<s>Godine 2001. je izabrana za docenta na Akademiji dramske umjetnosti, kolegij Scenski govor, disciplina Gluma.</s>

<s>Godine 2004. postaje urednica hrvatskog izdanja knjige Mihaila Čehova Glumcu o tehnici glume.</s><s>Iste godine Michael Chekhov Association (MICHA –USA) dodjeljuje joj naslov Master teacher of Michael Chekhov Technique.</s>

<s>Nagrade 
 Godine 1998. nagrađena je  Zlatnom arenom za epizodnu ulogu Višnje u filmu Snježane Tribuson Tri muškarca Melite Žganjer (1998).</s>

<s>Privatni život 
Suzana Nikolić je udana za snimatelja i sveučilišnog profesora Enesa Midžića.</s>

<s>Filmografija</s>

<s>Televizijske uloge  
 "Kud puklo da puklo" kao Zdenka Gavran (2014.-2016.)
 "Stipe u gostima" kao Lana Ivić (2008.-2014.)
 "Zora dubrovačka" kao Nada (2013.)
 "Tito" kao Marija Broz (2010.)
 "Lud, zbunjen, normalan" kao Helena (2008.)
 "Naša mala klinika" kao Hloverka Lili (2007.)
 "Zlatni vrč" kao Marijana (2004.)
 "Novakovi" (2000.)
 "Tuđinac" (1990.)</s>

<s>Filmske uloge  
 "Kotlovina" kao Seka (2011.)
 "Zagrebačke priče" (2009.)
 "Duga mračna noć" kao Jelka (2004.)
 "Radio i ja" (2004.)
 "Generalov carski osmijeh" (2002.)
 "Holding" kao Ksenija (2001.)
 "Pomor tuljana" (2000.)
 "Tri muškarca Melite Žganjer" kao Višnja (1998.)
 "Zavaravanje" (1998.)
 "Prepoznavanje" kao inspektorova žena (1996.)
 "Sedma kronika" kao Vedrana (1996.)
 "Posebna vožnja" (1995.)
 "Olovna pričest" (1995.)
 "Vukovar se vraća kući" (1994.)
 "Papa Sixto V" (1992.)
 "Jaguar" (1992.)
 "Under Cover" kao Anna (1991.)
 "Ljeto za sjećanje" kao grofica (1991.)
 "Lude gljive" (1990.)
 "Diploma za smrt" kao Vlasta (1989.)
 "Leo i Brigita" kao Ljubica Ljubinović (1989.)
 "Sokol ga nije volio" kao Margita (1988.)
 "Tečaj plivanja" (1988.)
 "Ljubi, ljubi, al' glavu ne gubi" (1981.)
 "Gersla" (1979.)</s>

<s>Vanjske poveznice</s>

<s>Stranica na Zekaem.hr</s>

<s>Hrvatske filmske glumice
Hrvatske televizijske glumice
Hrvatske kazališne glumice
Biografije, Županja</s>

